CELEX: 41995D0510
Language: da
Date: 1995-12-04 00:00:00
Title: 95/510/EKSF: Afgørelse truffet af repræsentanterne for medlemsstaternes regeringer, forsamlet i Rådet den 4. december 1995 om suspension over for den Føderative Republik Jugoslavien (Serbien og Montenegro) af afgørelse 93/235/EKSF

Avis juridique important

|

41995D0510

95/510/EKSF: Afgørelse truffet af repræsentanterne for medlemsstaternes regeringer, forsamlet i Rådet den 4. december 1995 om suspension over for den Føderative Republik Jugoslavien (Serbien og Montenegro) af afgørelse 93/235/EKSF  

EF-Tidende nr. L 297 af 09/12/1995 s. 0003 - 0003

AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET den 4. december 1995 om suspension over for Den Føderative Republik Jugoslavien (Serbien og Montenegro) af afgørelse 93/235/EKSF (95/510/EKSF) REPRÆSENTANTERNE FOR REGERINGERNE FOR DET EUROPÆISKE KUL- OG STÅLFÆLLESSKABS MEDLEMSSTATER, FORSAMLET I RÅDET, HAR -under henvisning til den fælles holdning af 4. december 1995 fastlagt af Rådet på grundlag af artikel J.2 i traktaten om Den Europæiske Union vedrørende den suspension af restriktionerne for samhandelen med Den Føderative Republik Jugoslavien (Serbien og Montenegro) og den bosnisk-serbiske part, som De Forenede Nationers Sikkerhedsråd har besluttet ved resolution 1022 (1995),ud fra følgende betragtninger:De Forenede Nationers Sikkerhedsråd har på baggrund af aftalen mellem de berørte parter vedrørende Bosnien og Hercegovina ved resolution 1022 (1995) besluttet at suspendere restriktionerne for de økonomiske og finansielle forbindelser med Den Føderative Republik Jugoslavien (Serbien og Montenegro);i overensstemmelse med resolution 1022 (1995) vedrører suspensionen for øjeblikket ikke den bosnisk-serbiske part;under disse omstændigheder bør den gældende lovgivning, særlig afgørelse 93/235/EKSF om handel mellem Det Europæiske Kul- og Stålfællesskab og Den Føderative Republik Jugoslavien (Serbien og Montenegro) (1) tilpasses;i forståelse med Kommissionen -TRUFFET FØLGENDE AFGØRELSE:Artikel 1 1. Afgørelse 93/235/EKSF suspenderes for så vidt angår Den Føderative Republik Jugoslavien (Serbien og Montenegro).2. Afgørelse 93/235/EKSF suspenderes ikke for så vidt angår de områder i Bosnien-Hercegovina, der kontrolleres af de bosniske serberes styrker.Artikel 2 Denne afgørelse træder i kraft på datoen for offentliggørelsen i De Europæiske Fællesskabers Tidende.Den anvendes fra den 22. november 1995.Udfærdiget i Bruxelles, den 4. december 1995.J. SOLANAFormand(1) EFT nr. L 102 af 28. 4. 1993, s. 17.